पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में कोरोना का संक्रमण बेकाबू हो गया है। 24 घंटे में पहली बार 816 पॉजिटिव मरीज मिले हैं। कोरोना महामारी के शुरू होने से लेकर पहली बार इतना बड़ा आंकड़ा सामने आया है। इसके अलावा 35 साल के युवक समेत 9 लोगों ने बुधवार को दम तोड़ दिया। जिसके बाद जिले में कुल मौतें अब 1,122 तक पहुंच चुकी हैं। प्रशासन के नाइट कर्फ्यू से लेकर वीकेंड लॉकडाउन व गैरजरूरी वस्तुओं की दुकानें बंद करने के बावजूद संक्रमण थम नहीं रहा है। जालंधर में लगातार बिगड़ते हालात से अब हर किसी को चिंता सताने लगी है।
पहली बार एक्टिव केस 5 हजार के पार
कोरोना महामारी में यह पहली बार है कि जालंधर में एक्टिव कोरोना मरीजों का आंकड़ा 5 हजार को पार कर 5260 हो चुका है। जिले के अधिकांश इलाके कोरोना संक्रमण की चपेट में आ चुके हैं। इसके अलावा कन्फर्म केसों की गिनती अब 46,454 हो चुकी है। इसके अलावा 3,411 लोगों की कोरोना रिपोर्ट का इंतजार किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn